section_heading: Veličine poligeneracijskih sustava
paragraph_text: Poligeneracijski sustavi mogu varirati u veličini, od velikih centraliziranih elektrana do srednjih i malih, smještenih uz naseljena područja ili samo jednu veliku građevinu kao hotel ili veći kompleks ako se smatra da je to financijski isplativo. U Italiji veoma ekološki prihvatljivima smatraju se maleni poligeneracijski sustavi temeljeni na biomasi, unatoč tome još nije došlo do njihovog proboja na tržište. Ovdje problem predstavljaju visoki inicijalni investicijski troškovi. Danas postoje planovi za poligeneracijske sustave koji se odnose na elektrane i komplekse za desalinizaciju. Ovo je alternativa za odvojenim velikim kompleksima koji se bi se inače gradili. Kao primjer velikog kompleksa, koji je ustvari poligeneracijski sustav, možemo navesti onaj koji se planira u Kanadi gdje su objavljeni planovi za izgradnju poligeneracijske elektrane koja bi davala 300MW električne energije. Kako su poligeneracijski sustavi su nastavak kogeneracije i trigeneracije većina ovakvih sustava je još u fazi plana no zasigurno poligeneracija je učinkovit način dobivanja energije i ima potencijal za široku primjenu.